11. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 212 της 16 Φεβρ./8 Μαρτ. 1966 (ΦΕΚ  Α΄52) Περί επεκτάσεως διατάξεων άρθρ. 1 και 2 του Νόμ. 4464/65 επί των Ν.Π.Δ.Δ., Ο.Δ.Ε.Π. και Τ.Α.Κ.Ε. Έχοντες υπ’ όψει: 1)Τας διατάξεις της παρ. 11 του άρθρ. 2 του Νόμ. 4464/1965 «περί τροποποιήσεως διατάξεων τινών του Υπαλληλικού Κώδικος κλπ.». 2)Την υπ’ αριθ. 165561/29.12.64 απόφασιν του Υπουργού Εθνικής Παιδείας και Θρησκευμάτων «περί διαρθρώσεως των τακτικών θέσεων των υπαλλήλων του Οργανισμού Διοικήσεως Εκκλησιαστικής Περιουσίας (Ο.Δ.Ε.Π.)». 3)Τας υπ’ αριθ. 53796/1958 και 4757/26.1.59 αποφάσεις του Υπουργού Εθνικής Παιδείας και Θρησκευμάτων «περί διαρθρώσεως των τακτικών θέσεων υπαλλήλων του Τ.Α.Κ.Ε.». 4)Την υπ’ αριθ. 1174/1965 γνωμοδότησιν του Συμβουλίου της Επιτρατείας. 5)Την υπ’ αριθ. 871/1965 σύμφωνον γνωμοδότησιν του ΑΣΔΥ, προτάσει των Ημετέρων επί των Οικονομικών και Εθνικής Παιδείας και Θρησκευμάτων Υπουργών, απεφασίσαμεν και διατάσσομεν: Άρθρον μόνον.-1.Αι διατάξεις των άρθρ. 1 και 2 του Νόμ. 4464/1965 «περί τροποποιήσεως διατάξεών τινων του Υπαλληλικού Κώδικος κλπ.» επεκτείνονται και επί του προσωπικού και των θέσεων Β΄και Γ΄ κατηγοριών του Οργανισμού Διοικήσεως Εκκλησιαστικής Περιουσίας (ΟΔΕΠ) και Ταμείου Ασφαλίσεως Κληρικών Ελλάδος (ΤΑΚΕ). 2.Η κατά την παρ. 8 του άρθρ. 2 του Νόμ. 4464/1965 ειδική επιτροπή συγκροτείται δια κοινής αποφάσεως των Υπουργών Οικονομικών και Εθνικής Παιδείας και Θρησκευμάτων αποτελείται δε εξ ενός μέλους του Α.Σ.Δ.Υ. υποδεικνυομένου υπό του Σώματος, ενός ανωτέρου υπαλλήλου του Υπουργείου Οικονομικών και ενός εκπροσώπου, κατά περίπτωσιν, του ΟΔΕΠ ή ΤΑΚΕ, έχοντος βαθμόν Διευθυντού. Εις τον επί της Εθνικής Παιδείας και Θρησκευμάτων Υπουργόν αναθέτομεν την δημοσίευσιν και εκτέλεσιν του παρόντος Δ/τος. 